România, culoar de transport pentru livrările de 
armament către Ucraina. 

Un iresponsabil, a deturnat artibuţiile unui șef de stat în în 
acte de trădare de țară. Prim ministrul şi membri 
guvernului au comis aceeași faptă condamnabilă, dar 
nimeni nu-i trimite în fața instanței de judecată pentru că 
poporul român tace. (Redacţia) 


România, culoar de transport pentru livrările de 
armament către Ucraina. Klaus lohannis a aprobat ;i 
semnat tranzitarea ţării a unor echipamente şi bunuri 
materiale donate Ucrainei de către Estonia, dar şi 
instruirea militarilor ucraineni pentru cunoaşterea, 
utilizarea şi întreţinerea echipamentelor respective. 


„Agresiunea militară a Federaţiei Ruse împotriva Ucrainei a 
condus la deteriorarea semnificativă a mediului de 
securitate, determinând plasarea statelor din regiunea 
Mării Negre, inclusiv a României, într-o zonă de 
insecuritate persistentă, acestea fiind nevoite să opereze 
modificări în ierarhia priorităţilor strategice, care se 
concentrează acum pe intensificarea coordonării regionale 
şi aliate pentru sprijinirea pe multiple planuri a Ucrainei şi a 
cetăţenilor ucraineni. Astfel, în contextul răspunsului la 
cererile de asistenţă adresate de Ucraina în vederea 
eşterii rezilienţei acestui stat, în luna februarie 2024, 
ihiSterul Apărării din Estonia a transmis o solicitare către 
Ministerul Apărării Naţionale din România în care a precizat 
că intenţionează să efectueze o donaţie de echipamente şi 


bunuri materiale către Ucraina”, se arată în scrisoarea preşedintelui. 


Klaus lohannis a precizat că, în acest context, a fost solicitat sprijinul României pentru tranzitarea 
teritoriului naţional, precum şi organizarea unor activităţi de instruire pentru echipajele ucrainene care 
urmează să ia în primire şi să opereze echipamentele donate. 


„Implicarea României în activităţile de instruire pentru militarii ucraineni reprezintă un element de 
sprijin important şi necesar în cadrul acţiunilor colective ale statelor membre NATO şi partenere 
pentru sprijinirea Ucrainei”, a afirmat Klaus lohannis. 


Tot el a precizat că la propunerea prim-ministrului României, după consultarea Consiliului Suprsîn de 
Apărare a Ţării, a aprobat tranzitarea teritoriului naţional a echipamentelor şi bunurilor materiale 
donate de Estonia către Ucraina şi instruirea militarilor ucraineni. 


„În conformitate cu prevederile art. 119 din Constituţia României şi ale Legii nr. 291/2007 privind 
intrarea, staționarea, desfăşurarea de operaţiuni sau tranzitul forțelor armate străine pe teritoriul 
României, republicată, cu modificările şi completările ulterioare, la propunerea prim-ministrului 
României, după consultarea Consiliului Suprem de Apărare a Ţării, am aprobat tranzitarea teritoriului 
naţional a echipamentelor şi bunurilor materiale donate de Estonia către Ucraina şi instruirea 
militarilor ucraineni, vizând pregătirea pentru cunoaşterea, utilizarea şi întreţinerea echipamentelor 
donate”, se mai arată în scrisoarea lui Klaus lohannis. 


Fondurile financiare necesare activităţii de instruire a detaşamentului ucrainean (cazarea, hrănirea şi 
transportul militarilor la/de la locul de instruire, asigurarea carburanţilor pentru alimentarea 
ambarcaţiunilor), precum şi eventualele costuri neprevăzute, necesare pentru finalizarea activităţilor 
până la predarea bunurilor către partenerul ucrainean sunt asigurate din bugetul alocat Ministerului 
Apărării Naţionale al României pentru anul 2024, se precizează în documentul citat. 

